text: বিএএফ শাহীন কলেজ বাংলাদেশের ঢাকা‍য় অবস্থিত একটি শিক্ষাপ্রতিষ্ঠান। ১৯৬০ সালে তৎকালীন পাকিস্তান বিমান বাহিনী (বর্তমানে বাংলাদেশ বিমান বাহিনী) কর্তৃক এটি প্রতিষ্ঠিত হয়। এটি ঢাকা মাধ্যমিক ও উচ্চমাধ্যমিক শিক্ষা বোর্ড-এর আওতাধীন এবং বাংলাদেশ বিমানবাহিনী কর্তৃক পরিচালিত। ঢাকাতে আরও একটি সহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। এখানে শিশু শ্রেণি থেকে দ্বাদশ শ্রেণি পর্যন্ত ছাত্র-ছাত্রীদের পাঠ দান করা হয়। কলেজের নীতিবাক্য হচ্ছে “শিক্ষা-সংযম-শৃঙ্খলা”।
  
  ইতিহাস
  ১ মার্চ ১৯৬০ সালে “শাহীন স্কুল” নামে ইংরেজি মাধ্যমের বিদ্যালয় হিসেবে এটি প্রতিষ্ঠা লাভ করে। ১৯৬৭ সালে ইংরেজি মাধ্যমের পাশাপাশি বাংলা মাধ্যম চালু করা হয় ও এটিকে “শাহীন উচ্চবিদ্যালয়” হিসেবে নামকরণ করা হয়। পরে এটি উচ্চ মাধ্যমিক শিক্ষা বোর্ড ঢাকা থেকে স্বীকৃতিলাভ করে। ১৯৭৭-৭৮ সালে এই বিদ্যালয়ের নাম পাল্টে “বিএএফ শাহীন কলেজ ঢাকা” নামকরণ করা হয়। ১৯৯০-৯১ শিক্ষাবর্ষে এখানে ডিগ্রি (পাস কোর্স) চালু করা হয় এবং তখন থেকে এটি একটি ডিগ্রি কলেজ হিসেবে কার্যক্রম চালিয়ে যায়। ২০০৬-০৭ সাথে কলেজ থেকে ডিগ্রি অবলুপ্ত করা হয়।
  
  বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চমাধ্যমিক শিক্ষা অধিদপ্তর এবং মাধ্যমিক ও উচ্চমাধ্যমিক শিক্ষা বোর্ডের নিয়মানুযায়ী শিশু শ্রেণি হতে দ্বাদশ শ্রেণি পর্যন্ত পাঠদান কার্যক্রম পরিচালনা করা হয়। ২০০৬ সালে এখানে বাংলা মাধ্যমের পাশাপাশি ইংরেজি মাধ্যম চালু করা হয়। 
  
  ১৯৯৪-৯৮ সালে দু’টি তিনতলা কলেজ ভবন নির্মিত হয়। ২০০২-০৫ সালে মিলনায়তন নির্মিত হয়।
  
  অনুষদ 
  এখানে বাংলা এবং ইংরেজি মাধ্যমে পড়ানো হয়। প্রতিষ্ঠানের তিনটি অংশ রয়েছে। 
   প্রাথমিক বিভাগ (কেজি থেকে পঞ্চম শ্রেণি)
   জুনিয়র মাধ্যমিক ও মাধ্যমিক (ষষ্ঠ থেকে দশম শ্রেণি)
   কলেজ (একাদশ ও দ্বাদশ শ্রেণি)
  
  ক্লাব
   বিএএফ শাহীন কলেজ ঢাকা বিজ্ঞান ক্লাব
   বিএএফ শাহীন কলেজ ঢাকা গ্রিন থাম্বস
   বিএএফ শাহীন কলেজ ঢাকা ব্যবসা ক্লাব
   বিএএফ শাহীন কলেজ ঢাকা আলোকচিত্র ক্লাব
   বিএএফ শাহীন কলেজ ঢাকা আইটি ক্লাব
   বিএএফ শাহীন কলেজ ঢাকা বিতর্ক ক্লাব
   বিএএফ শাহীন কলেজ ঢাকা কুইজ ক্লাব
   বিএএফ শাহীন কলেজ ঢাকা মাউন্টেনিয়ারিং ক্লাব
   বিএএফ শাহীন কলেজ ঢাকা লেখক ক্লাব
   বিএএফ শাহীন কলেজ ঢাকা সংগীত ক্লাব
  
  চিত্রশালা
  
  আরও দেখুন 
  
   টি এন্ড টি সরকারি ইউনিভার্সিটি কলেজ
   ঢাকা কমার্স কলেজ
   আই.পি.এইচ স্কুল এন্ড কলেজ
   এসওএস হারম্যান মেইনার কলেজ
  
  তথ্যসূত্র
  
  বহিঃসংযোগ 
   
  
  বিষয়শ্রেণী:ঢাকা জেলার কলেজ
  বিষয়শ্রেণী:বাংলাদেশের সরকারি কলেজ
  বিষয়শ্রেণী:১৯৬০-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬০-এ পাকিস্তানে প্রতিষ্ঠিত
title: বিএএফ শাহীন কলেজ ঢাকা